तत् यथा अन्नं वृत्ति कराणाम् श्रेष्ठम् उदकम् आश्वास कराणाम् सुरा श्रम हराणाम् क्षीरं जीवनीयानां मांसं बृंहणीयानां रसः तर्पणीयानाम् लवणम् अन्न द्रव्य रुचि कराणाम् अम्लं हृद्यानां कुक्कुटो बल्यानां नक्र रेतः वृष्याणां मधु श्लेष्म पित्त प्रशमनानाम् सर्पिः वात पित्त प्रशमनानाम् तैलं वात श्लेष्म प्रशमनानाम् वमनं श्लेष्म हराणाम् विरेचनं पित्त हराणाम् वस्तिः वात हराणाम् स्वेदो मार्दव कराणाम् व्यायामः स्थैर्य कराणाम् क्षारः पुंस्त्व उपघातिनाम् तिन्दुकम् अनन्न द्रव्य रुचि कराणाम् आमं कपित्थम् उत्कण्ठ्यानाम् आविकं सर्पिः अहृद्यानाम् अजा क्षीरम् शोष घ्न स्तन्य सात्म्य रक्त सांग्राहिक रक्तपित्त प्रशमनानाम् अवि क्षीरम् श्लेष्म पित्त जननानाम् महिषी क्षीरम् स्वप्न जननानाम् मन्दकं दधि अभिष्यन्द कराणाम् गवेधुका अन्नम् कर्शनीयानाम् उद्दालक अन्नम् विरूक्षणीयानाम् इक्षुः मूत्र जननानाम् यवाः पुरीष जननानाम् जाम्बवं वात जननानाम् शष्कुल्यः श्लेष्म पित्त जननानाम् कुलत्था अम्लपित्त जननानाम् माषाः श्लेष्म पित्त जननानाम् मदन फलम् वमन आस्थापन अनुवासन उपयोगिनाम् त्रिवृत् सुख विरेचनानाम् चतुरङ्गुलो मृदु विरेचनानाम् स्नुह् पयः तीक्ष्ण विरेचनानाम् प्रत्यक्पुष्पा शिरोविरेचनानां विडङ्गं क्रिमि घ्नानाम् शिरीषो विष घ्नानाम् खदिरः कुष्ठ घ्नानाम् रास्ना वात हराणाम् आमलकं वयस् स्थापनानाम् हरीतकी पथ्यानाम् एरण्ड मूलम् वृष्य वात हराणाम् पिप्पली मूलम् दीपनीय पाचनीय गुद शोथ अर्शस् शूल हराणाम् पुष्कर मूलम् हिक्का श्वास कास पार्श्वशूल हराणाम् मुस्तं सांग्राहिक दीपनीय पाचनीयानाम् उदीच्यं निर्वापण दीपनीय पाचनीय छर्दि अतीसार हराणाम् कट्वङ्गं सांग्राहिक रक्त पित्त प्रशमनानाम् अमृता सांग्राहिक वात हर दीपनीय श्लेष्म शोणित विबन्ध प्रशमनानाम् अतिविषा दीपनीय पाचनीय सांग्राहिक सर्व दोष हराणाम् उत्पल कुमुद पद्म किञ्जल्कः सांग्राहिक रक्त पित्त प्रशमनानाम् दुरालभा पित्त श्लेष्म प्रशमनानाम् गन्धप्रियङ्गुः शोणित पित्त अतियोग प्रशमनानाम् कुटज त्वच् श्लेष्म पित्त रक्त सांग्राहिक उपशोषणानाम् काश्मर्य फलम् रक्त सांग्राहिक रक्तपित्त प्रशमनानाम् पृश्निपर्णी सांग्राहिक वात हर दीपनीय वृष्याणाम् विदारिगन्धा वृष्य सर्व दोष हराणाम् बला सांग्राहिक बल्य वात हराणाम् गोक्षुरको मूत्रकृच्छ्र अनिल हराणाम् हिङ्गु निर्यासः छेदनीय दीपनीय आनुलोमिक वात कफ प्रशमनानाम् अम्लवेतसो भेदनीय दीपनीय आनुलोमिक वात श्लेष्म हराणाम् यावशूकः स्रंसनीय पाचनीय अर्शस् घ्नानाम् तक्र अभ्यासः ग्रहणी दोष शोफ अर्शस् घृत व्यापद् प्रशमनानाम् क्रव्याद् मांस रस अभ्यासः ग्रहणी दोष शोष अर्शस् घ्नानाम् क्षीर घृत अभ्यासः रसायनानां सम घृत सक्तु प्राश अभ्यासः वृष्य उदावर्त हराणाम् तैल गण्डूष अभ्यासः दन्त बल रुचि कराणाम् चन्दनं दुर्गन्ध हर दाह निर्वापण लेपनानाम् रास्ना अगुरुणी शीत अपनयन प्रलेपनानाम् लामज्जक उशीरम् दाह त्वच् दोष स्वेद अपनयन प्रलेपनानाम् कुष्ठं वात हर अभ्यङ्ग उपनाह उपयोगिनाम् मधुकं चक्षुष्य वृष्य केश्य कण्ठ्य वर्ण्य विरजनीय रोपणीयानाम् वायुः प्राण संज्ञा प्रदान हेतूनाम् अग्निर् आम स्तम्भ शीत शूल उद्वेपन प्रशमनानाम् जलं स्तम्भनीयानां मृद् भृष्ट लोष्ट्र निर्वापितम् उदकं तृष्णा छर्दि अतियोग प्रशमनानाम् अतिमात्र अशनम् आम प्रदोष हेतूनाम् यथाग्नि अभ्यवहारः अग्नि संधुक्षणानाम् यथा सात्म्यम् चेष्टा अभ्यवहारौ सेव्यानां काल भोजनम् आरोग्य कराणाम् तृप्तिः आहार गुणानाम् वेग संधारणम् अनारोग्य कराणाम् मद्यं सौमनस्य जननानाम् मद्य आक्षेपः धी धृति स्मृति हराणाम् गुरु भोजनम् दुर्विपाक कराणाम् एक अशन भोजनम् सुख परिणाम कराणाम् स्त्रीषु अतिप्रसङ्गः शोष कराणाम् शुक्र वेग निग्रहः षाण्ढ्य कराणाम् पराघातनम् अन्न अश्रद्धा जननानाम् अनशनम् आयुषः ह्रास कराणाम् प्रमित अशनम् कर्शनीयानाम् अजीर्ण अध्यशनम् ग्रहणी दूषणानाम् विषम अशनम् अग्नि वैषम्य कराणाम् विरुद्ध वीर्य अशनम् निन्दित व्याधि कराणाम् प्रशमः पथ्यानां आयासः सर्व अपथ्यानाम् मिथ्या योगः व्याधि कराणाम् रजस्वला अभिगमनम् अलक्ष्मी मुखानाम् ब्रह्मचर्यम् आयुष्याणाम् पर दार अभिगमनम् अनायुष्याणाम् सङ्कल्पो वृष्याणां दौर्मनस्यम् अवृष्याणाम् अयथाबलम् आरम्भः प्राण उपरोधिनाम् विषादो रोग वर्धनानाम् स्नानं श्रम हराणाम् हर्षः प्रीणनानां शोकः शोषणानां निवृत्तिः पुष्टि कराणाम् पुष्टिः स्वप्न कराणाम् अति स्वप्नः तन्द्रा कराणाम् सर्व रस अभ्यासः बल कराणाम् एक रस अभ्यासः दौर्बल्य कराणाम् गर्भ शल्यम् आहार्याणाम् अजीर्णम् उद्धार्याणाम् बालो मृदु भेषजीयानाम् वृद्धो याप्यानां गर्भिनी तीक्ष्ण औषध व्यवाय व्यायाम वर्जनीयानाम् सौमनस्यं गर्भ धारणानाम् सन्निपातो दुश्चिकित्स्यानाम् आमो विषम चिकित्स्यानाम् ज्वरो रोगाणां कुष्ठं दीर्घ रोगाणाम् राजयक्ष्मा रोग समूहानाम् प्रमेहो ऽनुषङ्गिणां जलौकसो ऽनुशस्त्राणां वस्तिः तन्त्राणाम् हिमवन्त् औषधि भूमीनाम् सोम ओषधीनां मरु भूमिः आरोग्य देशानाम् अनूपो अहित देशानाम् निर्देश कारि त्वम् आतुर गुणानाम् भिषक् चिकित्सा अङ्गानाम् नास्तिको वर्ज्यानां लौल्यं क्लेश कराणाम् अनिर्देश कारि त्वम् अरिष्टानाम् अनिर्वेदो वार्त्त लक्षणानाम् वैद्य समूहः निःसंशय कराणाम् योगो वैद्य गुणानाम् विज्ञानम् औषधीनाम् शास्त्र सहितः तर्कः साधनानां सम्प्रतिपत्तिः काल ज्ञान प्रयोजनानाम् अव्यवसायः काल अतिपत्ति हेतूनाम् दृष्टकर्म ता निःसंशय कराणाम् असमर्थ ता भय कराणाम् तद्विद्य सम्भाषा बुद्धि वर्धनानाम् आचार्यः शास्त्र अधिगम हेतूनाम् आयुर्वेदो ऽमृतानां सत् वचनम् अनुष्ठेयानाम् असत् ग्रहणम् सर्व अहितानाम् सर्व संन्यासः सुखानाम् इति